Είδαμε το ιστορικό πλαίσιο του κειμένου (γνώσεις για τον κόσμο) στο 1ο φύλλο εργασίας

[1] Ἅπαντες μὲν εἰώθασιν οἱ παριόντες ἐνθάδε ταῦτα μέγιστα φάσκειν εἶναι καὶ μάλιστα σπουδῆς ἄξια τῇ πόλει περὶ ὧν ἂν αὐτοὶ μέλλωσι συμβουλεύσειν· οὐ μὴν ἀλλ᾽ εἰ καὶ περὶ ἄλλων τινῶν πραγμάτων ἥρμοσε τοιαῦτα προειπεῖν, δοκεῖ μοι πρέπειν καὶ περὶ τῶν νῦν παρόντων ἐντεῦθεν ποιήσασθαι τὴν ἀρχήν.

[2] ἥκομεν γὰρ ἐκκλησιάσοντες περὶ πολέμου καὶ εἰρήνης, ἃ μεγίστην ἔχει δύναμιν ἐν τῷ βίῳ τῷ τῶν ἀνθρώπων, καὶ περὶ ὧν ἀνάγκη τοὺς ὀρθῶς βουλευομένους ἄμεινον τῶν ἄλλων πράττειν. τὸ μὲν οὖν μέγεθος ὑπὲρ ὧν συνεληλύθαμεν τηλικοῦτόν ἐστιν.

Μπορείτε να δείτε το κείμενο και στο ψηφιακό σχολείο, εδώ: [http://ebooks.edu.gr/modules/ebook/show.php/DSGL-B124/637/4099,18761/](http://ebooks.edu.gr/modules/ebook/show.php/DSGL-B124/637/4099%2C18761/)

**Α1. Ερωτήσεις κατανόησης με βάση τις επιλογές ρηματικών προσώπων**

1.1. “Ἅπαντες μὲν εἰώθασιν... μέλλωσι συμβουλεύσειν”: Ο ρήτορας επιλέγει να μιλήσει στο γ΄ πληθυντικό πρόσωπο.

α) Εντοπίστε τα ρήματα και τα υποκείμενα τους.

β) Για ποιον λόγο προτιμά να ξεκινήσει με το γ΄ πληθυντικό;

1.2. “οὐ μὴν ἀλλ᾽... ποιήσασθαι τὴν ἀρχήν”: Ο ρήτορας επιλέγει το γ΄ ενικό.

α) Εντοπίστε τα ρήματα και τα υποκείμενα τους.

β) Εντοπίστε τη δοτική προσωπική. Για ποιον λόγο επιλέγει τη δοτική προσωπική και όχι το α΄ ενικό;

1.3. “ἥκομεν γὰρ ἐκκλησιάσοντες... ἄλλων πράττειν”.

α) Εντοπίστε τα ρήματα και τα υποκείμενα τους.

β) Για ποιον λόγο επιλέγει ο ρήτορας το α΄ πληθυντικό και αμέσως μετά απρόσωπη σύνταξη; (εντάσσει και τον εαυτό του στο σύνολο)

1.4. “τὸ μὲν οὖν... τηλικοῦτόν ἐστιν”.

α) Εντοπίστε τα ρήματα και τα υποκείμενα τους.

β) Για ποιον λόγο επιλέγει ο ρήτορας το α΄ πληθυντικό;

**Α2**. Από την Πύλη για την Ελληνική Γλώσσα (<http://www.greek-language.gr/>) βρείτε τη μετάφραση της Μ.Γ. Ξανθού. Διαλέξτε και αντιστοιχίστε τέσσερις (4) φράσεις της μετάφρασης (ονοματικά ή ρηματικά σύνολα) με τα αντίστοιχα σημεία του αρχαίου κειμένου.

πχ. “Όλοι όσοι ανεβαίνουν σ' αυτό εδώ το βήμα” = Ἅπαντες οἱ παριόντες ἐνθάδε

Μπορείτε να δημιουργήστε ασκήσεις αντιστοίχισης με το λογισμικό Hotpotatoes (δείτε εδώ: <http://users.sch.gr/salnk/didaskalia/Hotpotatoes.htm>)

**Α3.** Φτιάξτε ένα κόμικς **ή** επεξεργαστείτε τρεις-τέσσερις εικόνες στις οποίες θα εισαγάγετε φράσεις από την μετάφραση του κειμένου

Αν ξέρετε κάποιο λογισμικό, μπορείτε να το χρησιμοποιήσετε. Αλλιώς...

Για το κόμικ μπορείτε να χρησιμοποιήσετε το <http://www.pixton.com/>. Θα πρέπει να κάνετε λογαριασμό (dialogos2014) και να χρησιμοποιήστε γκρίκλις, επειδή δεν υποστηρίζει ελληνικά. Μπορείτε επίσης να χρησιμοποιήσετε το πρόγραμμα που θα εγκαταστήσετε στον υπολογιστή από εδώ <http://www.comicstripcreator.org/>

Για τις εικόνες μπορείτε να χρησιμοποιήσετε το photoscape <http://www.photoscape.org/>, που είναι Ελεύθερο Λογισμικό / Λογισμικό ανοιχτού κώδικα.

**Β4.** Αν θέλετε, ηχογραφήστε αναγνώσεις του κειμένου και δημιουργήστε βίντεο αξιοποιώντας και τις εικόνες που δημιουργήσατε.